Kriminalgericht Moabit

Kriminalgericht Moabit (norsk: Kriminalretten i Moabit) er navnet på den største rettsbygningen i Europa og ligger i ortsteilen Moabit i bydelen Mitte i Berlin. De strafferettslige sakene ved Berlins tolv amtsgerichter behandles her. Kriminalretten i Moabit brukes kun som navn på bygningen og er ikke domstolens offisielle navn. Bak rettsbygningen ligger varetektsfengselet i Moabit.

Rettsbygningen ble oppført i 1906 og fikk en monumental arkitektur. Det var den første stålbetongbygning på det europeiske kontinent og den første elektrisk opplyste bygning i Berlin.

Noen av de mest kjente straffesakene som er behandlet i bygningen er saken mot kapteinen av Köpenick, saken mot gjerningsmennene bak terrorangrepet på La Belle-diskoteket og prosessen mot sentralkomitéen i SED.

Byggverk i Berlin
Berlins historie
Moabit
Tinghus